LĒMUMS

Rīgā

26.03.2018. 53-7/1

Rīgas Stradiņa universitātes (turpmāk – RSU) iepirkuma komisija (turpmāk - komisija): izveidota pamatojoties uz rektora 2018.gada 22.janvāra rīkojumu Nr. 5-1/17/2018 „Par pastāvīgās paplašinātās iepirkuma komisijas izveidi” un lēmumu par sašaurinātās iepirkuma komisijas sastāvu, šādā sastāvā:

|  |  |
| --- | --- |
| Iepirkuma komisijas priekšsēdētāja:Iepirkuma komisijas locekļi: | **Lelde Tauriņa-Lasmane,** Mācību departamenta, Iepirkumu nodaļas vadītāja.**Aija Gulbe**, Mācību departamenta direktore;**Inese Ribikauska**, Mācību departamenta Iepirkumu nodaļas Iepirkumu projektu vadītājs;**Roberts Rezgalis**, Medicīnas izglītības tehnoloģiju centra direktors. |

2018.gada 26.martā Rīgā, Dzirciema ielā 16, iepirkuma “**Datorizētas elektroencefalogrammas sistēmas iegāde**”, id. Nr. RSU-2018/17/MA-MI ietvaros

**KONSTATĒJA:**

2018.gada 14.marta komisijas sēdē (protokols Nr. 53-11/36/1) tika apstiprināts nolikums plānotajam iepirkumam “**Datorizētas elektroencefalogrammas sistēmas iegāde**”, id. Nr. RSU-2018/17/MA-MI**,** (turpmāk - nolikums).

Iepirkumu uzraudzības biroja mājas lapā 2018.gada 15.martā tika publicēts paziņojums par plānoto līgumu iepirkumam “**Datorizētas elektroencefalogrammas sistēmas iegāde**”**,** ID Nr. RSU-2018/17/MA-MI.

2018.gada 26.martā komisijas sēdē (protokols Nr. 53-11/42/2) komisija konstatēja, ka piedāvājumu iesniedzis pretendents:

|  |  |  |
| --- | --- | --- |
| **Nr. p.k.** | **PRETENDENTU SARAKSTS** | **Piedāvājuma iesniegšanas datums un laiks** |
|  | SIA “NMS Elpa” | 22.03.2018., plkst. 12:00 |

pretendentu piedāvātās līgumcenas (bez PVN):

|  |  |
| --- | --- |
| **Pretendents:** | **Piedāvātā cena bez PVN, EUR** |
| SIA “NMS Elpa” | 8264.05 |

2018.gada 26.martā komisijas sēdē (protokols Nr. 53-11/42/2) komisija, pamatojoties uz eksperta atzinumu nolēma atzīt, ka pretendentapiedāvājums neatbilst nolikumā noteiktajai tehniskajai specifikācijai, tas ir, **SIA “NMS Elpa”** savā piedāvājumā nav ietvērusi tehniskās specifikācijā izvirzītās prasības: *“Piegādes izpildes termiņš: ne vairāk kā 30 (trīsdesmit) dienas” un “Preces piegādes vieta: Rīga”*.

Komisija atzīst, ka ņemot vērā, ka pretendenta tehniskajā piedāvājumā vispār nav atrodama informācija par pretendenta piedāvātajiem preces piegādes termiņiem un piegādes vietu, nav pamata lūgt pretendentam izskaidrot informāciju, kura piedāvājumā vispār nav ietverta, jo, lūdzot pretendentam, skaidrot informāciju, kura nav iekļauta piedāvājumā vispār, tā būtu atzīstama par piedāvājuma papildināšanu, kas ir pretrunā Publisko iepirkumu likumā 2.panta 2.punktā noteiktajam piegādātāju brīvas konkurences, vienlīdzīgas un taisnīgas attieksmes principam.

Saskaņā ar nolikuma “8.6.punktu “*Komisijai ir tiesības atteikties no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no šajā iepirkuma nolikumā noteiktajām prasībām*.”

Saskaņā ar PIL 9.panta trīspadsmito daļu “*Ja iesniegti iepirkuma nolikumā noteiktajām prasībām neatbilstoši piedāvājumi, iepirkuma komisija pieņem lēmumu izbeigt iepirkumu bez rezultāta.*”

Ņemot vērā iepriekš minēto, iepirkumu komisija,

**NOLĒMA:**

Pamatojoties uz eksperta ziņoto, nolikuma 8.6.punktu un PIL 9.panta trīspadsmito daļu, iepirkumu izbeigt bez rezultātiem, jo vienīgā pretendenta **SIA “NMS Elpa”** iesniegtais piedāvājums ir neatbilstošs nolikumā noteiktajām minimālajām tehniskajām prasībām.

Lēmumu var pārsūdzēt viena mēneša laikā no tā spēkā stāšanās dienas Administratīvajā rajona tiesā Administratīvā procesa likumā noteiktajā kārtībā. Lēmuma pārsūdzēšana neaptur tā darbību.

|  |  |  |
| --- | --- | --- |
| Iepirkuma komisijas priekšsēdētāja: | */personas paraksts/* | L.Tauriņa-Lasmane |
| Komisijas locekļi: | */personas paraksts/* | A.Gulbe |
|  |   */personas paraksts/* */personas paraksts/* | I.RibikauskaR.Rezgalis |

NORAKSTS PAREIZS

Iepirkumu komisijas priekšsēdētāja L.Tauriņa-Lasmane

Rīga, 2018.gada 26.martā